b"\n_START_ARTICLE_\nKsois\n_START_SECTION_\nZgodovina\n_START_PARAGRAPH_\nKsois je stal na otoku, ki sta ga tvorila Sebeni\xc5\xa1ki in Fatni\xc5\xa1ki rokav Nila. Spadal je v Sebeni\xc5\xa1ki nom. Kasneje je bil upravno sredi\xc5\xa1\xc4\x8de lastnega Ksoi\xc5\xa1kega noma._NEWLINE_\xc5\xa0tirinajsta egip\xc4\x8danska dinastija je po Manetonu \xc5\xa1tela 76 kraljev in vladala do vdora Hiksov v drugem vmesnem obdobju Egipta. Povsem mogo\xc4\x8de je, da je Ksois zaradi svojega polo\xc5\xbeaja v mo\xc4\x8dvirjih Nilove delte in mre\xc5\xbei Nilovih rokavov obdr\xc5\xbeal svojo samostojnost tudi med hi\xc5\xa1ko okupacijo Nilove delte ali vsaj del samostojnosti s pla\xc4\x8devanjem davka hi\xc5\xa1kim osvajalcem. S temi domnevami se ve\xc4\x8dina egiptologov ne strinja. Prepri\xc4\x8dani so, da je \xc5\xa0tirinajsta dinastija vladala iz Avarisa na vzhodu Nilove delte._NEWLINE_Po mnenju nekaterih geografov bi Ksois lahko bil Herodotov Papremis.(Champollion: l'Egypte sous les Pharaons, vol. ii, str. 214) je ostanke Ksoisa prepoznal v sodobni Sakhi (Sakkra), ki je arabski sinonim za koptski Xeos in staroegip\xc4\x8danski Skhoo. Skozi Ksois je \xc5\xa1la cesta iz Tamiatisa v Memfis._NEWLINE_V rimskem in bizantinskem obdobju je bil Ksois sredi\xc5\xa1\xc4\x8de kr\xc5\xa1\xc4\x8danske \xc5\xa1kofije, kasneje pa nezasedena naslovna \xc5\xa1kofija."